***HATÁROZATI JAVASLAT***

**Kiemelt önkormányzati beruházási területre vonatkozó**

**határozat kiegészítése**

**Litér Község Önkormányzata Képviselő-testületének**

**…./2018.(I.10.) LKt. határozata**

Litér Község Önkormányzatának Képviselő-testülete a 132/2017. (XI.22.) LKt. határozata szerinti kiemelt önkormányzati beruházás megvalósítása érdekében az érintett területen lévő és a hatályos Településrendezési Eszközök szerint „***MÁ” besorolású*** 1406, 1407, 1408, 1409, 1410, 1411, 1412, 1413, 1414, 1415, 1416, 1417, 1418, 1419, 1420, 1421, 1425, 1431, 1432, 1433, 1434, 1435, 1436, 1437-es helyrajzi számú ***ingatlanokat „GIP” egyéb ipari terület övezetbe sorolja***.

A területen elhelyezhető funkciók: egyéb ipari beépítésre szánt területen belül 50%-os beépíthetőséggel, 15 méteres építménymagassággal környezetére jelentős hatással nem bíró  
***ipari gyártó építmények, szakipari oktató építmény és napenergiapark***.

A módosításhoz kapcsolódóan a Balaton-törvény előírása szerinti ***biológiai egyenérték megtartása*** érdekében a település közigazgatási területén lévő 069, 071, 067 helyrajzi számú ingatlanokat jelöli ki erdősítésre.

A Képviselő-testület megbízza a Polgármestert a szükséges intézkedések megtételével.

Felelős:   Szedlák Attila polgármester

Határidő: azonnal